നടന് വിവേകിന്റെ മരണത്തില് അന്വേഷണം പ്രശസ്ത തമിഴ് നടന് വിവേകിന്റെ മരണത്തില് അന്വേഷണം പ്രഖ്യാപിച്ച് ദേശീയ മനുഷ്യവകാശ കമ്മീഷന്.നടന്റെ മരണത്തില് വിവാദമുയര്ന്നിരുന്നു. കോവിഡ് വാക്സിന് എടുത്ത് രണ്ട് ദിവസങ്ങള്ക്ക് ശേഷമാണ് നടന്റെ മരണം സംഭവിച്ചത്.ഇതേതുടര്ന്ന് .കോവിഡ് വാക്സിന് എടുത്തതാണ് മരണമെന്ന് ആരോപണം ഉയര്ന്നിരുന്നു.വിഴുപുരം സ്വദേശിയായ ഒരു സാമൂഹ്യപ്രവര്ത്തകന് ദേശീയ മനുഷ്യവകാശ കമ്മിഷന് പരാതി നല്കിയതിനെ തുടര്ന്നാണ് നടപടി. കോവിഡ് വാക്സിനെടുത്തതിന് ശേഷമാണ് മരണം സംഭവിച്ചതെന്ന് ചിലര് പ്രചാരണം നടത്തുമ്ബോള് പൊതുജനങ്ങളുടെ ആശങ്ക ദുരീകരിക്കണമെന്ന് ഹര്ജിയില് പറയുന്നു. വാക്സിന് എടുത്ത് രണ്ട് ദിവസങ്ങള്ക്ക് ശേഷമാണ് വിവേകിനെ ഹൃദയാഘാതത്തെ തുടര്ന്ന് ആശുപത്രിയില് പ്രവേശിപ്പിച്ചത്.നടന് മന്സൂര് അലിഖാന് അടക്കമുള്ളവരാണ് നടന്റെ മരണത്തില് ആരോപണവുമായി രംഗത്ത് വന്നത്. പ്രചാരണം നടത്തിയവര്ക്കെതിരേ കേസെടുക്കുകയും ചെയ്തിരുന്നു.2021 ഏപ്രില് 20ന് ചെന്നൈയിലെ സ്വകാര്യ ആശുപത്രിയില് ചികിത്സയില് കഴിയവേയായിരുന്നു നടന്റെ മരണം.മനതില് ഉരുതി വേണ്ടും എന്ന സിനിമയിലൂടെയാണ് വിവേക് തമിഴ് സിനിമയിലേക്ക് എത്തുന്നത്. ഇന്ത്യന് 2വാണ് അദ്ദേഹം അവസാനമായി അഭിനയിച്ച ചിത്രം. 2009ല് രാജ്യം പത്മശ്രീ നല്കി അദ്ദേഹത്തെ ആദരിച്ചിരുന്നു. അഞ്ച് തവണ തമിഴ്നാട് സര്ക്കാരിന്റെ മികച്ച ഹാസ്യനടനുള്ള പുരസ്കാരവും അദ്ദേഹത്തെ തേടിയെത്തിയിട്ടുണ്ട്.